କଟକ, ଜାନୁଆରୀ ୩୧(ଓଡିଶା ଡଟ୍ କମ୍)-ମହିଳା କ୍ରିକେଟ ବିଶ୍ୱକପ ଗ୍ରୁପ 'ବି'ର ମ୍ୟାଚ ଆସନ୍ତାକାଲି ବାରବାଟୀରେ ଅନୁଷ୍ଠିତ ହେବ । ୫ଥରର ବିଶ୍ୱକପ୍ ବିଜେତା ଅଷ୍ଟେଲିଆ କାଲି ଭେଟିବ ପାକିସ୍ତାନକୁ । ଏଥିପାଇଁ ଓସିଏ ତତ୍ପର ହୋଇ ଉଠିଛି ।
ବାରବାଟୀରେ ପାକିସ୍ତାନର ପ୍ରଥମ ମ୍ୟାଚ ଥିବାରୁ ସୁରକ୍ଷା ବ୍ୟବସ୍ଥା କଡାକଡି କରାଯାଇଛି । କାଲିର ମ୍ୟାଚ ଦେଖିବାକୁ ଦର୍ଶକଙ୍କ ପାଇଁ କୌଣସି ସମସ୍ୟା ନାହିଁ । ଦର୍ଶକମାନେ ୧ ନମ୍ବର ଓ ୨ ନମ୍ବର ଗ୍ୟାଲେରୀରେ ବିନା ଟିକଟରେ ବିନା ଦ୍ୱିଧାରେ ଖେଳ ଦେଖିପାରିବେ ।
ସୁରକ୍ଷା କାରଣରୁ ଦର୍ଶକମାନେ ସାଂଗରେ କୌଣସି କଠିନ ଜିନିଷ ଆଣିବାକୁ ମନାକରାଯାଇଛି । ଆସନ୍ତା ଦୁଇ ସପ୍ତାହରେ ଓଡିଶାରେ ୧୧ଟି ମ୍ୟାଚ ଖେଳାଯିବ ।
କମ୍ ଦିନରେ ଏତେ ସଂଖ୍ୟକ ମ୍ୟାଚ ଆୟୋଜନର କଷ୍ଟକର ହୋଇଥିଲେ ମଧ୍ୟ ରାଜ୍ୟ ସରକାରଙ୍କ ସହଯୋଗ ଯୋଗୁଁ ଏହା ସୁରୁଖୁରୁରେ ସରିବ ବୋଲି ଓସିଏ ସଂପାଦକ ଆଶୀର୍ବଦ ବେହେରା ଆଶା ରଖିଛନ୍ତି ।
ଅଷ୍ଟେଲିଆ ମହିଳା କ୍ରିକେଟ ଟିମ୍ ଅଧିନାୟକ ଜୋତି ଫିଲଡ୍ କହିଛନ୍ତି ଅଷ୍ଟ୍ରେଲିଆ ବିଜୟ ଲକ୍ଷ ନେଇ ପଡିଆକୁ ଓହ୍ଲାଇବ ବୋଲି ଆଶା ରଖିଛି । କିନ୍ତୁ ପାକିସ୍ତାନର ଅଧିନାୟକ କହିଛନ୍ତି ଦୁଇ ଦୁଇଟି ଅଭ୍ୟାସ ମ୍ୟାଚ ଖେଳି ବାରବାଟୀର ପରିବେଶ ସହ ଦଳର ସମସ୍ତ ସଦସ୍ୟ ଖାପ ଖୁଆଇ ସାରିଛନ୍ତି । ତେଣୁ କାଲିର ମ୍ୟାଚରେ ସେମାନେ ଭଲ ପଦର୍ଶନ କରିବେ ।
ଟାଙ୍ଗୀର ଟ୍ରିମ୍ସ ପଡିଆରେ ଆଉ ଗୋଟିଏ ମ୍ୟାଚ ମଧ୍ୟ କାଲି ଅନୁଷ୍ଠିତ ହେବ । ଏହି ମ୍ୟାଚରେ ନ୍ୟୁଜଲାଣ୍ଡ ଓ ଦକ୍ଷିଣ ଆପ୍ରିକା ମଧ୍ୟରେ କଡା ସଂଘର୍ଷ ହେବ । ଦକ୍ଷିଣ ଆଫ୍ରିକା ଅଧିନାୟକ କହିଛନ୍ତି ଏସିଆ ମହାଦେଶରେ ଦଳର ପଦର୍ଶନ ଭଲ ନାହିଁ ତଥାପି ଆମେ ବିଶ୍ୱକପରେ ଭଳ ପଦର୍ଶନ କରିବୁ ।
ଭୁବନେଶ୍ୱର, ଜାନୁଆରୀ ୩୧(ଓଡିଶା ଡ଼ଟ୍ କମ୍ )- ଗୁରୁବାରଠାରୁ ଆରମ୍ଭ ହୋଇଛିି ଆଇସିସି ମହିଳା ବିଶ୍ୱକପ । ଏହି ଟୁର୍ଣ୍ଣାମେଣ୍ଟର ଉଦଘାଟନୀ ମ୍ୟାଚ ମୁମ୍ବଇର ବ୍ରାବୋର୍ଣ୍ଣ ଷ୍ଟାଡିୟମରେ ଆୟୋଜକ ଭାରତ ଓ ୱେଷ୍ଟଇଣ୍ଡିଜ ମହିଳା ଦଳ ମଧ୍ୟରେ ଗ୍ରୁପ 'ଏ'ର ପ୍ରଥମ ଲିଗ ମ୍ୟାଚ ଅନୁଷ୍ଠିତ ହୋଇଅଛି ।
ଏହି ବିଶ୍ୱକପ୍ ରେ ଓଡିଆ ଝିଅ ରୋସନାର ଅଫ୍ ସ୍ପିନର ଭାବେ ଭାରତୀୟ ଦଳରେ ସ୍ଥାନ ପାଇଛନ୍ତି । ସେ ୱେଷ୍ଟଇଣ୍ଡିଜ ବିପକ୍ଷ ଉଦଘାଟନୀ ମ୍ୟାଚ ଖେଳିଛନ୍ତି ।
ଉଲ୍ଲେଖଯୋଗ୍ୟ ଯେ,ବଲାଙ୍ଗୀରର ରୋସନାରା ପୂର୍ବରୁ ଶ୍ରୀଲଙ୍କାରେ ଅନୁଷ୍ଠିତ ଟି-୨୦ ବିଶ୍ୱକପ୍ ଖେଳି ସାରିଛନ୍ତି । ସେ ସେଠାରେ ସୁନ୍ଦର ପ୍ରଦର୍ଶନ କରିଥିଲେ । ସେଥିପାଇଁ ଜାତୀୟ ଚୟନକର୍ତା ଏହି ବିଶ୍ୱକପ୍ ଖେଳିବା ପାଇଁ ତାଙ୍କୁ ମନୋନୀତ କରିଥିଲେ ।
ଭୁବନେଶ୍ୱର, ଜାନୁଆରୀ ୨୫,(ଓଡିଶା ଡଟ୍ କମ୍ )-ମହିଳା ବିଶ୍ୱକପ୍ କ୍ରିକେଟ ପାଇଁ ଭୁବନେଶ୍ୱର ରେଳବାଇ ଷ୍ଟାଡିୟମକୁ ତୃତୀୟ ଷ୍ଟାଡିୟମ ଭାବେ ବ୍ୟବହାର କରାଯିବ ବୋଲି ରେଳ ମନ୍ତ୍ରଣାଳୟ ବିସିସିଆଇକୁ ଅନୁମତି ଦେଇଛି ।
ରେଳବାଇ ଷ୍ଟାଡିମରେ ଗ୍ରପୁ-ବିର ସମସ୍ତ ଟିମ୍ ଅଭ୍ୟାସ କରିବା ସହିତ ଖେଳି ପାରିବେ କିନ୍ତୁ ପାକିସ୍ତାନ ଟିମ୍ ଏଠାରେ କୌଣସି ମ୍ୟାଚ ଖେଳିବ ନାହିଁ । ପାକିସ୍ତାନର ସବୁମ୍ୟାଚ ବାରବଟି ଷ୍ଟାଡିୟମରେ ଖେଳାଯିବା ପାଇଁ ସ୍ଥର ହୋଇଛି ।
ଡ୍ରିମ ସହ ରେଳବାଇ ଷ୍ଟାଡିୟମରେ ଅଷ୍ଟେଲିଆ,ଦକ୍ଷିଣଆଫ୍ରିକା ଓ ନିୟୁଜଲାଣ୍ଡ ଟିମ୍ ମ୍ୟାଚ ଖେଳିବାର ଯୋଜନା ରହିଛି । କଟକରେ ପାକିସ୍ତାନ ମହିଳା ଟିମ୍ କୁ ଖେଳିବାକୁ ଦିଆଯିବ ନାହିଁ ବୋଲି ବିଭିନ୍ନ ସଂଗଠନ ଓ ରାଜନୈତିକ ଦଳ ସ୍ୱର ଉଠାଉଛନ୍ତି । ଏଥିପାଇଁ ରାଜ୍ୟରେ ପ୍ରତିବାଦ ଜାରି ରହିଛି ।
ଫେବୃୟାରୀ ପହିଲାରୁ ଓଡିଶାରେ ମହିଳା ବିଶ୍ୱକପ୍ ଆରମ୍ଭ ହେବ । ଏହା ୬ ତାରିଖ ପର୍ଯ୍ୟନ୍ତ ଚାଲିବ । ଏହାପୂର୍ବରୁ ପାକିସ୍ତାନ ମହିଳା କ୍ରିକେଟ ଦଳ ଓଡିଶା ସହିତ ୨ଟି ମ୍ୟାଚ ଖେଳିବ ।
ପାକିସ୍ତାନ କ୍ରିକେଟ୍ ଟିମ୍ କୁ କୌଣସି ହୋଟେଲରେ ନରଖିବା ଦାବୀରେ ଉତ୍କଳ ଭାରତ ତରଫରୁ ଭୁବନେଶ୍ୱର ହୋଟେଲ ସ୍ୱସ୍ତି ପ୍ରିମିୟମ ଆଗରେ ପ୍ରତିକାତ୍ମକ ବିରୋଧ କରାଯାଇଛି ।
ଉତ୍କଳ ଭାରତ ଦଳର କର୍ମକର୍ତାମାନେ ହୋଟେଲ ସ୍ୱସ୍ତି ପ୍ରିମିୟମ ମାଲିକ ତଥା ହୋଟଲ ସଂଘର ସଭାପତି ଶ୍ରୀ ଜେ.କେ ମହାନ୍ତିଙ୍କ ଉଦ୍ଦେଶ୍ୟରେ ଦାବି ପତ୍ର ଦେଇଛନ୍ତି ।
ଯୁବ ଉତ୍କଳ ଭାରତର ସଭାପତି ଅଭିଷେକ ଯୋଶୀ କହିଛନ୍ତି ଯେ ଆମେ ହୋଟେଲ ମାଲିକ ସଂଘର ସଭାପତି ଶ୍ରୀ ମହାନ୍ତିଙ୍କୁ ଦାବିପତ୍ର ଦେଉଛୁ ଯେ ସେ କୌଣସି ହୋଟେଲରେ ପାକିସ୍ତାନ ଖେଳାଳୀଙ୍କୁ ନରଖନ୍ତୁ । ସେମାନେ ଦେଶର ଶତ୍ରୁ । ସେହି ରାଷ୍ଟ୍ରଶତ୍ରୁମାନଙ୍କର ଖେଳାଳୀମାନଙ୍କୁ କୌଣସି ହୋଟେଲରେ ପ୍ରବେଶ କରାଇ ଦିଅନ୍ତୁ ନାହିଁ ।
ରାଜ୍ୟର ସ୍ୱାର୍ଥକୁ ଦେଖି ହୋଟେଲ ସ୍ୱସ୍ତି ପ୍ରିମିୟମରେ ପାକିସ୍ତାନ ଖେଳାଳୀଙ୍କୁ ରଖାହେବ ନାହିଁ ବୋଲି ଶ୍ରୀ ଜେ କେ ମହାନ୍ତି କହିଛନ୍ତି ।
